Document ID: /fineweb-2-swissfilter-quality_10-filterrobots/filtered/02038.jsonl.gz/5991

Armistizi en Siria - approvà dal cussegl da segirtad da l'ONU
- Sonda, 31.12.2016, 20:09
Il cussegl da segirtad da las Naziuns Unidas ha approvà a New York in armistizi per la Siria. L'armistizi è gia en vigur dapi il venderdi.
Igl è gia il terz armistizi quest onn en Siria. Plinavant ha il gremi da l'ONU approvà unanimamain la resoluziun da la Russia per furmar ina regenza transitorica.
La finamira da questa regenza è da manar la Siria ord la guerra burgaisa che cuzza gia bunamain sis onns.
RR novitads 20:00